Eskom stappie nader aan R59 mjd. se staatsgeld | Netwerk24
Die Nasionale Vergadering het Dinsdag ten gunste van ’n spesiale toedelingswetsontwerp gestem wat dit moontlik maak.
Hoewel die DA, EFF, ACDP en VF+ teen die voorgestelde wetsontwerp gestem het, is dit steeds deurgevoer met 200 stemme daarvoor en 105 stemme daarteen.
Die wetsontwerp word nou na die Raad van Provinsies verwys.
Die reddingsboei word wel van verskeie voorwaardes vergesel.
LEES OOK: Eskom ‘hou SA gyselaar’, kry net nóg staatsgeld
Munisipaliteite, insluitend Soweto, skuld Eskom ’n gesamentlike bedrag van sowat R40 miljard.
Die nasionale kragverskaffer sal ook planne moet verskaf oor wanneer hy die steenkoolkragstasies Medupi en Kusile gaan voltooi en hoeveel dit na verwagting gaan kos.
Van die ander belangrike voorwaardes sluit in daaglikse verslae oor kontantreserwes, ’n aksieplan oor hoe om die koste van steenkool, diesel en onafhanklike kragprodusente te verlaag en geen aansporingsbonusse terwyl die voorwaardes vir die reddingsboei ingestel is nie.
Meer oor: Eskom | Kragvoorsiening | Elektrisiteitsverskaffer | Reddingsboei | Elektrisiteit